CELEX: 32015D2460
Language: el
Date: 2015-12-23 00:00:00
Title: Εκτελεστική απόφαση (ΕΕ) 2015/2460 της Επιτροπής, της 23ης Δεκεμβρίου 2015, για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στη Γαλλία [κοινοποιηθείσα υπό τον αριθμό C(2015) 9818] (Κείμενο που παρουσιάζει ενδιαφέρον για τον ΕΟΧ)

24.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 339/52
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/2460 ΤΗΣ ΕΠΙΤΡΟΠΉΣ
   της 23ης Δεκεμβρίου 2015
   για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στη Γαλλία
   
      
         [κοινοποιηθείσα υπό τον αριθμό C(2015) 9818]
      
   
   (Το κείμενο στη γαλλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Η γρίπη των πτηνών είναι λοιμώδης ιογενής νόσος των πτηνών, συμπεριλαμβανομένων των πουλερικών. Οι μολύνσεις με ιούς της γρίπης των πτηνών σε εγχώρια πουλερικά προκαλούν δύο κύριες μορφές της εν λόγω νόσου, οι οποίες διακρίνονται από τη λοιμοτοξικότητά τους. Κατά κανόνα, η χαμηλής παθογονικότητας μορφή της νόσου προκαλεί μόνο ήπια συμπτώματα, ενώ η υψηλής παθογονικότητας μορφή της προκαλεί πολύ υψηλά ποσοστά θνησιμότητας στα περισσότερα είδη πουλερικών. Η εν λόγω νόσος μπορεί να έχει σοβαρό αντίκτυπο στην κερδοφορία της πτηνοτροφίας.
            
         
               (2)
            
            
               Η γρίπη των πτηνών διαπιστώνεται κυρίως στα πτηνά, αλλά, σε ορισμένες περιπτώσεις, μπορεί να εμφανιστούν λοιμώξεις και σε ανθρώπους, μολονότι ο κίνδυνος είναι γενικά πολύ περιορισμένος.
            
         
               (3)
            
            
               Αν εκδηλωθεί εστία γρίπης των πτηνών, υπάρχει κίνδυνος ο παράγοντας της νόσου να εξαπλωθεί σε άλλες πτηνοτροφικές εκμεταλλεύσεις με πουλερικά ή άλλα πτηνά σε αιχμαλωσία. Ως εκ τούτου, η νόσος μπορεί να εξαπλωθεί από το ένα κράτος μέλος στο άλλο ή σε τρίτες χώρες μέσω του εμπορίου ζώντων πτηνών ή των προϊόντων τους.
            
         
               (4)
            
            
               Η οδηγία 2005/94/ΕΚ του Συμβουλίου (3) θεσπίζει ορισμένα προληπτικά μέτρα που αφορούν την επιτήρηση και την έγκαιρη ανίχνευση της γρίπης των πτηνών και τα ελάχιστα μέτρα ελέγχου που πρέπει να εφαρμόζονται σε περίπτωση εμφάνισης εστίας της νόσου αυτής στα πουλερικά ή σε άλλα πτηνά σε αιχμαλωσία. Το άρθρο 16 της εν λόγω οδηγίας προβλέπει την οριοθέτηση ζωνών προστασίας, επιτήρησης και περαιτέρω απαγορευμένων ζωνών σε περιπτώσεις εμφάνισης εστιών υψηλής παθογονικότητας γρίπης των πτηνών. Επιπλέον, το άρθρο 30 της οδηγίας 2005/94/ΕΚ θεσπίζει ορισμένα μέτρα που εφαρμόζονται στις ζώνες επιτήρησης προκειμένου να αποτραπεί η εξάπλωση της νόσου, συμπεριλαμβανομένων ορισμένων περιορισμών στις μετακινήσεις των πουλερικών, πουλερικών έτοιμων προς ωοτοκία, νεοσσών μίας ημέρας και αυγών για επώαση.
            
         
               (5)
            
            
               Η οδηγία 2009/158/ΕΚ του Συμβουλίου (4) καθορίζει τους κανόνες που διέπουν το ενδοενωσιακό εμπόριο πουλερικών και αυγών για επώαση, συμπεριλαμβανομένων των ενδεικνυόμενων κτηνιατρικών πιστοποιητικών.
            
         
               (6)
            
            
               Η Γαλλία κοινοποίησε στην Επιτροπή την εμφάνιση εστιών υψηλής παθογονικότητας γρίπης των πτηνών του υποτύπου H5 σε εκμεταλλεύσεις στο έδαφός της στις οποίες εκτρέφονται πουλερικά, και έλαβε αμέσως τα μέτρα που απαιτούνται σύμφωνα με την οδηγία 2005/94/ΕΚ, συμπεριλαμβανομένου του καθορισμού ζωνών προστασίας και επιτήρησης δυνάμει του άρθρου 16 της εν λόγω οδηγίας.
            
         
               (7)
            
            
               Διάφορες εργαστηριακές έρευνες έχουν δείξει ότι οι ιοί της υψηλής παθογονικότητας γρίπης των πτηνών (ΥΠΓΠ) των υποτύπων H5N1, H5N2 και H5N9 που εντοπίστηκαν στη Γαλλία είναι σαφώς διαφορετικοί από το ιό της ΥΠΓΠ του υποτύπου H5N1 που εμφανίστηκε στα μέσα της δεκαετίας του '90 στην Ασία και ο οποίος εντοπίστηκε για πρώτη φορά στην Ευρώπη το 2005. Οι ιοί της ΥΠΓΠ του υποτύπου H5 που εντοπίζονται επί του παρόντος στη Νότια Γαλλία είναι ευρωπαϊκής προέλευσης.
            
         
               (8)
            
            
               Η εκτελεστική απόφαση (ΕΕ) 2015/2239 της Επιτροπής (5) εκδόθηκε με σκοπό να καταρτιστεί κατάλογος, σε ενωσιακό επίπεδο, των ζωνών προστασίας και επιτήρησης που έχουν καθοριστεί από τη Γαλλία σύμφωνα με το άρθρο 16 της οδηγία 2005/94/ΕΚ.
            
         
               (9)
            
            
               Λόγω της τρέχουσας επιδημιολογικής κατάστασης και του κινδύνου περαιτέρω εξάπλωσης της νόσου, η Γαλλία καθόρισε επίσης εκτεταμένη περαιτέρω απαγορευμένη ζώνη γύρω από τις ζώνες προστασίας και επιτήρησης, η οποία περιλαμβάνει αρκετά διαμερίσματα ή τμήματα αυτών στα νοτιοδυτικά του εν λόγω κράτους μέλους.
            
         
               (10)
            
            
               Για να μειωθεί η εξάπλωση της νόσου, η Γαλλία θα πρέπει να εξασφαλίζει ότι δεν αποστέλλονται ζώντα πουλερικά, πουλερικά έτοιμα προς ωοτοκία, νεοσσοί μίας ημέρας και αυγά για επώαση από τις ζώνες προστασίας και επιτήρησης και την περαιτέρω απαγορευμένη ζώνη σε άλλα μέρη της Γαλλίας, σε άλλα κράτη μέλη ή σε τρίτες χώρες.
            
         
               (11)
            
            
               Οι νεοσσοί μίας ημέρας παρουσιάζουν αμελητέο κίνδυνο για την εξάπλωση των ιών της υψηλής παθογονικότητας γρίπη των πτηνών, υπό τον όρο ότι, αφενός, έχουν εκκολαφθεί από αυγά για επώαση που κατάγονται από εκμεταλλεύσεις εντός της περαιτέρω απαγορευμένης ζώνης και εκτός των ζωνών προστασίας και επιτήρησης και, αφετέρου, το εκκολαπτήριο αποστολής μπορεί να εξασφαλίσει βάσει της οικείας τεχνικής υποστήριξης και των οικείων συνθηκών εργασίας με βιοασφάλεια ότι δεν έχει υπάρξει επαφή των συγκεκριμένων αυγών για επώαση με οποιαδήποτε άλλα αυγά για επώαση ή νεοσσούς μίας ημέρας που κατάγονται από σμήνη πουλερικών στις ζώνες προστασίας και επιτήρησης και που έχουν, επομένως, διαφορετική κατάσταση υγείας.
            
         
               (12)
            
            
               Τα αυγά για επώαση ενέχουν πολύ χαμηλό κίνδυνο μετάδοσης της νόσου, υπό τον όρο ότι έχουν συλλεχθεί από σμήνη που εκτρέφονται στην περαιτέρω απαγορευμένη ζώνη και τα οποία έχουν υποστεί ορολογική δοκιμασία με αρνητικά αποτελέσματα. Ένας άλλος όρος είναι ότι τα εν λόγω αυγά για επώαση και η συσκευασία τους πρέπει να έχουν απολυμανθεί πριν από την αποστολή από την περαιτέρω απαγορευμένη ζώνη.
            
         
               (13)
            
            
               Με την επιφύλαξη των μέτρων που εφαρμόζονται στη ζώνη προστασίας και στη ζώνη επιτήρησης, κρίνεται, ως εκ τούτου, σκόπιμο η αρμόδια γαλλική αρχή να μπορεί να εγκρίνει τις αποστολές νεοσσών μίας ημέρας και αυγών για επώαση από την περαιτέρω απαγορευμένη ζώνη που παρατίθεται στο παράρτημα της παρούσας απόφασης σύμφωνα με τις ανωτέρω απαιτήσεις και υπό τον όρο ότι έχει προηγουμένως συμφωνήσει η αρμόδια αρχή του κράτους μέλους ή της τρίτης χώρας προορισμού.
            
         
               (14)
            
            
               Η ευρεία επέκταση της περαιτέρω απαγορευμένης ζώνης που καθορίστηκε από τη Γαλλία σύμφωνα με το άρθρο 16 παράγραφος 4 της οδηγίας 2005/94/ΕΚ αναμένεται ότι θα επιβάλει απαγόρευση των μετακινήσεων για ένα μεγάλο μέρος του πληθυσμού ευπαθών πουλερικών.
            
         
               (15)
            
            
               Είναι επίσης σκόπιμο να μετριαστεί ο κίνδυνος έκθεσης των πουλερικών σε ιούς της γρίπης των πτηνών που κυκλοφορούν εντός των καθορισμένων ζωνών επιτήρησης, με την ταχεία μείωση της πυκνότητας του πληθυσμού ευπαθών πουλερικών στις εν λόγω ζώνες οι οποίες περιλαμβάνονταν στην περαιτέρω απαγορευμένη ζώνη, και ιδίως με την έγκαιρη σφαγή και τον όψιμο επανεμπλουτισμό των εκμεταλλεύσεων στη ζώνη αυτή.
            
         
               (16)
            
            
               Δεδομένης της μεγάλης και απρόσμενης κλίμακας των εστιών και λόγω της το αντίστοιχα ευρείας έκτασης των ζωνών επιτήρησης που έχουν καθοριστεί γύρω από κάθε εστία, είναι αναγκαίο να μειωθεί άμεσα η πυκνότητα των ευπαθών πουλερικών στις εκμεταλλεύσεις που διατρέχουν ιδιαίτερα υψηλό κίνδυνο μόλυνσης. Η συστηματική κλινική εξέταση των πουλερικών πριν από την αποστολή θα επιβραδύνει σημαντικά τη διαδικασία συρρίκνωσης του πληθυσμού και θα αυξήσει τον κίνδυνο εξάπλωσης του ιού.
            
         
               (17)
            
            
               Ως εκ τούτου, είναι σκόπιμο να προβλεφθεί ότι δεν θα διενεργούνται συστηματικές κλινικές έρευνες των πουλερικών στις εκμεταλλεύσεις που βρίσκονται στις ζώνες επιτήρησης 24 ώρες πριν από την αποστολή για άμεση σφαγή εντός της ζώνης επιτήρησης ή της περαιτέρω απαγορευμένης ζώνης, υπό την προϋπόθεση ότι επιτρέπεται μόνο η απευθείας μεταφορά πουλερικών τα οποία κατάγονται από εκμεταλλεύσεις εντός των ζωνών επιτήρησης σε καθορισμένο σφαγείο εντός της ζώνης επιτήρησης και της περαιτέρω απαγορευμένης ζώνης. Επιπλέον, η εν λόγω μεταφορά πρέπει να πραγματοποιείται σύμφωνα με αυστηρά μέτρα βιοασφάλειας, όπως ο αυστηρός διαχωρισμός από πουλερικά που κατάγονται από τη ζώνη προστασίας· ο καθαρισμός και η απολύμανση πρέπει να διενεργούνται αναλόγως· και ο επανεμπλουτισμός θα πρέπει να καθυστερήσει σημαντικά.
            
         
               (18)
            
            
               Η Επιτροπή εξέτασε τα μέτρα για τον έλεγχο της νόσου, καθώς και την έκταση των ζωνών που υπάγονται σε περιορισμούς σε συνεργασία με τη Γαλλία και κρίνει ότι είναι κατάλληλα για την επίτευξη των επιδιωκόμενων στόχων.
            
         
               (19)
            
            
               Η Επιτροπή είναι επίσης ικανοποιημένη από το γεγονός ότι τα όρια των ζωνών προστασίας και επιτήρησης και της περαιτέρω απαγορευμένης ζώνης, τα οποία καθορίστηκαν από την αρμόδια αρχή της Γαλλίας σύμφωνα με το άρθρο 16 της οδηγίας 2005/94/ΕΚ, βρίσκονται σε επαρκή απόσταση από τις εκμεταλλεύσεις στις οποίες έχουν επιβεβαιωθεί εστίες της νόσου.
            
         
               (20)
            
            
               Για να προληφθεί τυχόν περιττή διαταραχή του εμπορίου εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να καθοριστεί εσπευσμένα η περαιτέρω απαγορευμένη ζώνη που οριοθετήθηκε στη Γαλλία σε ενωσιακό επίπεδο και να προβλεφθεί ότι δεν αποστέλλονται ζώντα πουλερικά, πουλερικά έτοιμα προς ωοτοκία, νεοσσοί μίας ημέρας και αυγά για επώαση από τις ζώνες προστασίας και επιτήρησης και την περαιτέρω απαγορευμένη ζώνη σε άλλα μέρη της Γαλλίας, σε άλλα κράτη μέλη ή σε τρίτες χώρες, εκτός αν εγκριθούν παρεκκλίσεις.
            
         
               (21)
            
            
               Δεδομένης της κλίμακας των τρεχουσών εξελίξεων που παρουσιάζουν οι εστίες της νόσου, δεν είναι πλέον εφικτή η έγκαιρη επικαιροποίηση του καταλόγου των περιοχών που έχουν καθοριστεί ως ζώνες προστασίας και επιτήρησης με εκτελεστική απόφαση της Επιτροπής. Ως εκ τούτου, η Γαλλία θα δημοσιεύσει στον δικτυακό τόπο των γαλλικών αρχών τους εν λόγω καταλόγους, οι οποίοι θα πρέπει επίσης να δημοσιευθούν στον δικτυακό τόπο της Επιτροπής για ενημερωτικούς σκοπούς.
            
         
               (22)
            
            
               Στο παράρτημα της παρούσας απόφασης θα πρέπει να καταχωριστεί η περαιτέρω απαγορευμένη ζώνη γύρω από τις περιοχές των ζωνών προστασίας και επιτήρησης, και να οριστεί η διάρκεια της εν λόγω περιφερειοποίησης.
            
         
               (23)
            
            
               Αφενός, επειδή η Γαλλία εφαρμόζει επιπλέον μέτρα που προβλέπονται στην εκτελεστική απόφαση (ΕΕ) 2015/2239 με σκοπό να προληφθεί η εξάπλωση της γρίπης των πτηνών και, αφετέρου, για λόγους σαφήνειας, η εν λόγω απόφαση θα πρέπει να καταργηθεί.
            
         
               (24)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η Γαλλία καθορίζει τις ζώνες προστασίας και επιτήρησης σύμφωνα με το άρθρο 16 παράγραφος 1 της οδηγίας 2005/94/ΕΚ, και
   
               α)
            
            
               δημοσιεύει καταλόγους των ζωνών προστασίας και επιτήρησης που καθορίζονται σύμφωνα με το άρθρο 16 παράγραφος 1 της οδηγίας 2005/94/ΕΚ («οι κατάλογοι»)· και
            
         
               β)
            
            
               εξασφαλίζει ότι οι κατάλογοι ενημερώνονται και κοινοποιεί αμέσως οποιαδήποτε επικαιροποίηση στην Επιτροπή, στα άλλα κράτη μέλη και στο κοινό.
            
         2.   Η Επιτροπή δημοσιεύει τους καταλόγους στον δικτυακό τόπο της, μόνο για ενημερωτικούς σκοπούς.
   Άρθρο 2
   1.   Με την επιφύλαξη των μέτρων που εφαρμόζονται στις ζώνες προστασίας και επιτήρησης σύμφωνα με το άρθρο 1 της παρούσας απόφασης, η Γαλλία καθορίζει περαιτέρω απαγορευμένη ζώνη σύμφωνα με το άρθρο 16 παράγραφος 4 της οδηγίας 2005/94/ΕΚ, η οποία περιλαμβάνει τουλάχιστον τις περιοχές που αναφέρονται ως περαιτέρω απαγορευμένη ζώνη στο παράρτημα της παρούσας απόφασης.
   2.   Η Γαλλία εξασφαλίζει ότι δεν αποστέλλονται ζώντα πουλερικά, πουλερικά έτοιμα προς ωοτοκία, νεοσσοί μίας ημέρας και αυγά για επώαση από τις περιοχές που παρατίθενται στο παράρτημα.
   3.   Κατά παρέκκλιση από την παράγραφο 2, η αρμόδια αρχή της Γαλλίας μπορεί να εγκρίνει αποστολές νεοσσών μίας ημέρας από τις περιοχές του παραρτήματος που βρίσκονται εκτός των καθορισμένων ζωνών προστασίας και επιτήρησης σε εκμεταλλεύσεις που βρίσκονται εντός του εν λόγω κράτους μέλους ή σε άλλα κράτη μέλη ή σε τρίτες χώρες, με την προϋπόθεση ότι:
   
               α)
            
            
               έχουν εκκολαφθεί από αυγά για εκκόλαψη τα οποία κατάγονται από εκμεταλλεύσεις πουλερικών που βρίσκονται εκτός των ζωνών προστασίας και επιτήρησης·
            
         
               β)
            
            
               το εκκολαπτήριο αποστολής μπορεί να εξασφαλίσει βάσει της οικείας τεχνικής υποστήριξης και των οικείων συνθηκών εργασίας με βιοασφάλεια ότι δεν έχει υπάρξει επαφή των συγκεκριμένων αυγών για επώαση με οποιαδήποτε άλλα αυγά για επώαση ή νεοσσούς μίας ημέρας που κατάγονται από σμήνη πουλερικών εντός των καθορισμένων ζωνών προστασίας και επιτήρησης και που έχουν, επομένως, διαφορετική κατάσταση υγείας·
            
         
               γ)
            
            
               η αρμόδια αρχή του κράτους μέλους ή της τρίτης χώρας προορισμού έχει λάβει προηγουμένως γραπτή κοινοποίηση και έχει συμφωνήσει να παραλάβει τις αποστολές των νεοσσών μίας ημέρας και να κοινοποιήσει την ημερομηνία άφιξης των αποστολών στην εκμετάλλευση προορισμού στο έδαφός του/της στην αρμόδια αρχή της Γαλλίας.
            
         4.   Κατά παρέκκλιση από την παράγραφο 2, η αρμόδια αρχή της Γαλλίας μπορεί να εγκρίνει την αποστολή φορτίων αυγών για επώαση από τις περιοχές του παραρτήματος που βρίσκονται εκτός των καθορισμένων ζωνών προστασίας και επιτήρησης σε εκκολαπτήρια που βρίσκονται στο εν λόγω κράτος μέλος, σε άλλα κράτη μέλη ή τρίτες χώρες, με την προϋπόθεση ότι συλλέγονται από εκμεταλλεύσεις που, την ημέρα της συλλογής, βρίσκονται στην περαιτέρω απαγορευμένη ζώνη του παραρτήματος και στις οποίες τα πουλερικά έχουν υποβληθεί, με αρνητικά αποτελέσματα, σε ορολογική έρευνα για τη γρίπη των πτηνών κατάλληλη για την ανίχνευση επιπολασμού της νόσου 5 % με επίπεδο εμπιστοσύνης τουλάχιστον 95 % και εξασφαλίζεται η ιχνηλασιμότητα.
   5.   Η Γαλλία εξασφαλίζει ότι τα κτηνιατρικά πιστοποιητικά που προβλέπονται στο παράρτημα IV της οδηγίας 2009/158/ΕΚ και τα οποία συνοδεύουν τις αποστολές που αναφέρονται στην παράγραφο 2 του παρόντος άρθρου με προορισμό άλλα κράτη μέλη περιλαμβάνουν την ένδειξη:
   
      «Η παρούσα αποστολή συμμορφώνεται με τους όρους υγειονομικού ελέγχου που προβλέπονται στην εκτελεστική απόφαση (ΕΕ) 2015/2460 της Επιτροπής (6).
   
   Άρθρο 3
   Η αρμόδια αρχή της Γαλλίας μπορεί να εγκρίνει την αποστολή πουλερικών για άμεση σφαγή από τις περιοχές των ζωνών επιτήρησης σύμφωνα με το άρθρο 1 παράγραφος 1 σε καθορισμένο σφαγείο εντός της ζώνης επιτήρησης ή της περαιτέρω απαγορευμένης ζώνης, υπό τον όρο ότι η εν λόγω μεταφορά πραγματοποιείται:
   
               α)
            
            
               χωρίς αδικαιολόγητη καθυστέρηση ως μία μόνο μετακίνηση·
            
         
               β)
            
            
               υπό αυστηρά μέτρα βιοασφάλειας, όπως ο αυστηρός διαχωρισμός από πουλερικά που κατάγονται από άλλες περιοχές, καθώς και υπό μέτρα καθαρισμού και απολύμανσης.
            
         Άρθρο 4
   Η εκτελεστική απόφαση (ΕΕ) 2015/2239 καταργείται.
   Άρθρο 5
   Η παρούσα απόφαση εφαρμόζεται έως τις 31 Μαρτίου 2016.
   Άρθρο 6
   Η παρούσα απόφαση απευθύνεται στη Γαλλική Δημοκρατία.
   
      Βρυξέλλες, 23 Δεκεμβρίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (ΕΕ L 10 της 14.1.2006, σ. 16).
   
      (4)  Οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (ΕΕ L 343 της 22.12.2009, σ. 74).
   
      (5)  Εκτελεστική απόφαση (ΕΕ) 2015/2239, της 2ας Δεκεμβρίου 2015, για ορισμένα μέτρα προστασίας σχετικά με την υψηλής παθογονικότητας γρίπη των πτηνών των υποτύπων H5Ν1 και H5Ν2 στη Γαλλία (ΕΕ L 317 της 3.12.2015, σ. 37).
   
      ΠΑΡΑΡΤΗΜΑ
      Περαιτέρω απαγορευμένη ζώνη που αναφέρεται στο άρθρο 1:
      
                  Κωδικός χώρας ISO
               
               
                  Κράτος μέλος
               
               
                  Ονομασία (αριθμός διαμερίσματος)
               
               
                   
               
               
                   
               
            
                  FR
               
               
                  Γαλλία
               
               
                  Περιοχές που περιλαμβάνουν τα εξής διαμερίσματα:
               
            
                   
               
               
                   
               
               
                  DORDOGNE (24)
                  GERS (32)
                  GIRONDE (33)
                  HAUTE-VIENNE (87)
                  HAUTES-PYRÉNÉES (65)
                  LANDES (40)
                  LOT-ET-GARONNE (47)
                  PYRÉNÉES-ATLANTIQUES (64)
               
               
                   
               
               
                   
               
            
                   
               
               
                   
               
               
                  Περιοχές που περιλαμβάνουν τμήματα των εξής διαμερισμάτων:
               
               
                   
               
               
                   
               
            
                   
               
               
                   
               
               
                  CHARENTE (16), η κοινότητα:
               
               
                  16254
               
               
                  PALLUAUD
               
            
                   
               
               
                   
               
               
                  LOT (46), οι κοινότητες:
               
               
                  46006
                  46008
                  46061
                  46066
                  46072
                  46087
                  46098
                  46114
                  46118
                  46120
                  46126
                  46127
                  46145
                  46152
                  46153
                  46164
                  46169
                  46171
                  46178
                  46184
                  46186
                  46194
                  46200
                  46205
                  46209
                  46215
                  46216
                  46219
                  46222
                  46234
                  46239
                  46241
                  46250
                  46257
                  46258
                  46259
                  46297
                  46309
                  46316
                  46334
               
               
                  ANGLARS-NOZAC
                  LES ARQUES
                  CASSAGNES
                  CAZALS
                  CONCORES
                  DEGAGNAC
                  FAJOLES
                  FRAYSSINET-LE-GELAT
                  GIGNAC
                  GINDOU
                  GOUJOUNAC
                  GOURDON
                  LACHAPELLE-AUZAC
                  LAMOTHE-FENELON
                  LANZAC
                  LAVERCANTIERE
                  LEOBARD
                  LHERM
                  LOUPIAC
                  MARMINIAC
                  MASCLAT
                  MILHAC
                  MONTCLERA
                  MONTGESTY
                  NADAILLAC-DE-ROUGE
                  PAYRAC
                  PAYRIGNAC
                  PEYRILLES
                  POMAREDE
                  RAMPOUX
                  LE ROC
                  ROUFFILHAC
                  SAINT-CAPRAIS
                  SAINT-CIRQ-MADELON
                  SAINT-CIRQ-SOUILLAGUET
                  SAINT-CLAIR
                  SALVIAC
                  SOUILLAC
                  THEDIRAC
                  LE VIGAN
               
            
                   
               
               
                   
               
               
                  CORREZE (19), οι κοινότητες:
               
               
                  19015
                  19030
                  19047
                  19066
                  19077
                  19107
                  19120
                  19124
                  19161
                  19182
                  19191
                  19195
                  19229
                  19239
                  19289
               
               
                  AYEN
                  BRIGNAC-LA-PLAINE
                  CHARTRIER-FERRIÈRE
                  CUBLAC
                  ESTIVALS
                  LARCHE
                  LOUIGNAC
                  MANSAC
                  PERPEZAC-LE-BLANC
                  SAINT-AULAIRE
                  SAINT-CERNIN-DE-LARCHE
                  SAINT-CYPRIEN
                  SAINT-PANTALÉON-DE-LARCHE
                  SAINT-ROBERT
                  YSSANDON